Next Post sash window repair Hurtmore EN GU7 2
window repair centre Farncombe EN GU7 3
sash window repair Peper Harow EN GU8 6
Author Posted on January 13, 2017 Tags Hurtmore, Hurtmore England, Hurtmore EN, Surrey, England, EN, GU7 2 Maak julle reg vir leefstyloudits – Premier | Netwerk24
Maak julle reg vir leefstyloudits – Premier
Deur Bonolo Selebano 01 Julie 2019 20:26
Prestasie-ooreenkomste, leefstyloudits en geen nuwe motors nie.
Dit is wat voorlê vir nuwe Gautengse LUR’e.
David Makhura. Foto: Daily Sun
Dít volgens David Makhura, premier van Gauteng wat die aankondiging Maandag tydens sy provinsiale rede in Soweto gedoen het.
Makhura het gesê hy gaan ’n “geen-nonsens-benadering” ten opsigte van dienslewering volg in ’n poging om groter verantwoordbaarheid en deursigtigheid op uitvoerende vlak in die provinsie te bewerkstellig, sowel as streng besuinigingsmaatreëls instel.
“Ek sal prestasieooreenkomste onderteken met alle LUR’e en oor al die planne wat hulle in die volgende 100 dae moet bring, ek sal ooreenkomste met hulle onderteken oor wat ons in die volgende 12 maande wil sien en ek sal die kontrakte openbaar maak. Ons sal elke agt weke vergader vir ’n diensleweringsoudit.”
Makhura het gesê dat sy LUR’e hulle moet regmaak vir leefstyloudits. Dit in ’n poging om korrupsie in die regering uit te roei.
“Ons wag op die multidissiplinêre taakspan oor leefstyl-oudits om deur die nasionale regering saamgestel te word. Die presidensie gaan met ons begin, politici en administrateurs,” het hy gesê.
Makhura volg die voorbeeld van Zamani Saul, premier van die Noord-Kaap wat tydens sy provinsiale rede aangekondig het dat provinsiale beamptes nie nuwe voertuie gaan kry nie.
“Die soort motors wat voorheen deur LUR’e gebruik is, al die LUR’e sal daardie ou motors gebruik totdat die voertuie se lewensiklus om is,” het hy gesê.
Die soort motors wat voorheen deur LUR’e gebruik is, al die LUR’e sal daardie ou motors gebruik totdat die voertuie se lewensiklus om is.
Oor werkskepping het Makhura onthul dat die Gautengse ekonomie oor die afgelope vyf jaar R199 miljard in regstreekse beleggings uit die buiteland getrek het en dat 469 000 nuwe werkgeleenthede geskep is.
Makhura het gesê hy sal binne die volgende 200 dae nuwe werkskeppingsteikens vir die provinsiale regering bekendmaak, wat oor die volgende vyf jaar behaal moet word.
“Ek sal binne die volgende 200 dae die totale aantal werkgeleenthede wat elke sektor en maatskappy tot ons vyfjaar-werkskeppingsteikens sal bydra aankondiging, insluitende die bydrae van die township-ekonomie, koöperasies en klein-, medium- en middelslagondernemings,” het Makhura gesê.
Meer oor: David Makhura | Gauteng | Soweto
Makhura wil dienste by hospitale, klinieke opskerp